paragraph_text: Diskografija Pussycat Dolls, američkog ženskog pop-sastava, obuhvaća dva studijska albuma, dvanaest singlova, jedan EP, trinaest glazbenih videa, jedan koncertni DVD te nekoliko dueta. Debitanski album grupe, PCD je izdat u rujnu 2005. Debitanski singl grupe, duet s Bustom Rhymesom, "Don't Cha" je dostigao vrh britanskih, kanadskih i australijskih lista, te se plasirala na drugo mjesto američke liste. Drugi singlovi s albuma su: "Stickwitu", još jedan br. 1 singl na britanskoj listi, "Beep", duet s will.i.amom iz The Black Eyed Peasa, "Buttons" feat. Snoop Dogg, "I Don't Need a Man" i "Wait a Minute" feat. Timbaland. Album PCD se plasirao na peto mjesto Billboarda 200, te se prodao u dva milijuna kopija u SAD.